Mɛni Esa Akɛ Mafee Kɛtsɔse Mihenilee? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Bengali Bicol Bislama Blɔfo Brazil Mumuii Awiemɔ Bulgaria Catalan Cebuano Chichewa Chile Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatia Czech Denmark Douala Dutch Efik Estonia Ewe Faroese Fiji Finland Fon French Ga Georgia Germany Gujarat Gun Haitian Creole Hebri Hela Hiligaynon Hungary Iban Ibanag Iloko Indonesia Isoko Italia Italia Mumuii Awiemɔ Japan Javanese Kamba Kannada Kazakh Kazakh (Arabic) Kikuyu Kiluba Kinyarwanda Kirghiz Kirundi Kisonge Korea Kurdish Kurmanji (Caucasus) Kurdish Kurmanji (Cyrillic) Kwanyama Latvia Lingala Lithuania Low German Luo Malagasy Malay Malayalam Malta Mam Maya Mongolia Myanmar Ndebele (Zimbabwe) Nepali Norway Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Quichua (Imbabura) Rarotongan Romania Russia Russia Mumuii Awiemɔ Samoa Sango Serbia (Roma) Serbian (Cyrillic) Seychelles Creole Shona Sinhala Slovak Slovenia Solomon Islands Pidgin Spania Sunda Swahili Swahili (Congo) Sweden Tagalog Tatar Tetun Dili Thailand Tigrinya Tojolabal Tsonga Turkey Twi Tzotzil Uighur (Cyrillic) Ukrain Urdu Urhobo Uzbek Uzbek (Roman) Valencian Vietnam Waray-Waray Welsh Yoruba Zulu\nTswaa Ni Obo Toi Nibii ni atswaa aboɔ toi ni obaanyɛ oŋɔ eko Mɛni Esa Akɛ Mafee Kɛtsɔse Mihenilee?\nTe nibii ni nyiɛ sɛɛ nɛɛ ateŋ nɔ ni abaanyɛ akɛ ohenilee ato he?\nHetoi ejwɛ lɛ fɛɛ ja. Wɔbaatsɔɔ nɔ hewɔ ni wɔwieɔ nakai lɛ yɛ sane nɛɛ mli.\nMɛni ji henilee?\nMɛni hewɔ esa akɛ otsɔse ohenilee?\nMɛni obaanyɛ ofee kɛtsɔse ohenilee?\nOhenilee ji henumɔ ko ni hãa onaa nɔ ni ji ekpakpa kɛ nɔ ni ji efɔŋ. Biblia lɛ kɛɔ akɛ etamɔ ‘mla ni aŋmala yɛ adesai atsui mli.’ (Romabii 2:15) Henilee kpakpa yeɔ ebuaa bo ni osusuɔ nɔ ni ooba obafee lɛ he, loo nɔ ko ni ofee momo lɛ he.\nOhenilee tamɔ kɔmpase. Ekudɔɔ bo koni ofee nɔ ni ja bɔ ni afee ni okɛ ohe akayawo naagba ko mli.\nOhenilee tamɔ ashwishwɛ. Ehãa anaa ojeŋba ni ehãa aleɔ mɔ tuuntu ni oji yɛ mli gbɛ.\nOhenilee tamɔ naanyo kpakpa ko. Enyɛɔ ewoɔ bo ŋaa kpakpa, ni kɛ́ obo nɔ ni ekɛɔ bo lɛ toi lɛ, oyeɔ omanye.\nOhenilee tamɔ kojolɔ. Kɛ́ ofee nɔ ko ni ehiii lɛ, ebuɔ bo fɔ.\nHenilee kpakpa baaye abua bo ni okpɛ yiŋ kpakpa\nSane lɛ nɔŋŋ ji akɛ: Ohenilee ji nɔ ko ni he hiaa waa ni baanyɛ aye abua bo (1) koni okpɛ yiŋ ni ja (2) ni ojaje otɔ̃mɔi.\nBiblia lɛ woɔ wɔ hewalɛ koni wɔhiɛ “henilee kpakpa mli.” (1 Petro 3:16) Kɛ́ otsɔseko ohenilee lɛ, ebaawa akɛ obaafee nakai.\n“Kɛ́ miyɛ he ko ni mifɔlɔi bi mi he ni miyɔɔ lɛ, mikɛɛɛ amɛ anɔkwale lɛ, mikɛteɔ amɛ. Shishijee lɛ, mihenilee gbaa minaa yɛ he, shi be ni be shwie mli lɛ, minu he akɛ naagba ko kwraa bɛ he.”​—Jennifer.\nNaagbee mli aahu lɛ, Jennifer henilee tsirɛ lɛ ni ekɛɛ efɔlɔi nɔ ni yaa nɔ lɛ, ni ekpa amɛ lakamɔ.\nKɛhã he susumɔ: Kulɛ, mɛɛ be esa akɛ Jennifer henilee ahɛle lɛ shi?\n“Kɛ́ oji jeŋba enyɔ tsɛ lɛ, eyeee ebuaaa bo. Kɛ́ ohenilee ŋmɛ bo gbɛ ni okpɛ yiŋ gbonyo ko lɛ, ewaaa akɛ obaakpɛ yiŋ gbonyo kroko hu.”​—Matthew.\nMɛi komɛi kuɔ amɛhiɛ amɛshwieɔ amɛhenilee nɔ. Ni Biblia lɛ kɛɔ akɛ “nɔ ko nɔ ko efeee amɛ hiɛgbele dɔŋŋ.” (Efesobii 4:19) Good News Biblia lɛ tsɔɔ shishi akɛ: “Amɛbɛ henumɔ nii ko ni hãa amɛhiɛ gboiɔ dɔŋŋ.”\nKɛhã he susumɔ: Ani mɛi ni feɔ nibii gbohii ni amɛnuuu fɔyeli he lɛ hi fe mɛi krokomɛi? Mɛɛ naagba bɔ fɛɛ bɔ ni fee lɛ amɛkɛbaakpe?\nSane lɛ nɔŋŋ ji akɛ: Dani obaaná henilee kpakpa lɛ, esa akɛ otsɔse “ojwɛŋmɔ koni ele kpakpa kɛ efɔŋ mlikpamɔ.”​—Hebribii 5:14.\nDani obaanyɛ otsɔse ohenilee lɛ, esa akɛ oná nɔkwɛmɔnɔ kpakpa ko ni okɛ onifeemɔi baato he. Mɛi komɛi nyiɛɔ mɛi nɛɛ anɔkwɛmɔnii lɛ asɛɛ:\nwekumɛi kɛ kusumii\nmɛi ni ehe gbɛ́i waa\nKɛ̃lɛ, bɔ ni Biblia lɛ sumɔɔ ni ahi shi ahã lɛ hi kwraa fe enɛɛmɛi. Enɛ bɛ naakpɛɛ, ejaakɛ Biblia lɛ “jɛ Nyɔŋmɔ,” mɔ ni bɔ wɔ ni le nɔ hi fe fɛɛ kɛhã wɔ lɛ ŋɔɔ.​—2 Timoteo 3:16.\nSusumɔ enɛ he nɔkwɛmɔnii komɛi ahe okwɛ.\nSHISHITOO MLA: “Wɔmiisumɔ ni wɔye anɔkwa yɛ nibii fɛɛ ni wɔfeɔ lɛ amli.”​—Hebribii 13:18.\nKɛ́ aafee kaa ni eefee bo tamɔ okɔpe, loo bei komɛi onuɔ he akɛ omale ofɔlɔi, loo oju lɛ, mɛɛ gbɛ nɔ shishitoo mla nɛɛ baaye abua bo?\nKɛ́ ohenilee tsirɛɔ bo ni oye anɔkwa yɛ nɔ fɛɛ nɔ mli lɛ, mɛɛ gbɛ nɔ osusuɔ akɛ obaaná he sɛɛ amrɔ nɛɛ kɛ wɔsɛɛ hu?\nSHISHITOO MLA: “Nyɛjoa ajwamaŋbɔɔ naa foi!”​—1 Korintobii 6:18.\nKɛ́ onu he akɛ okwɛ ponografi loo okɛ mɔ ko aná bɔlɛ be ni oboteko gbalashihilɛ mli lɛ, mɛɛ gbɛ nɔ nakai shishitoo mla nɛɛ baaye abua bo?\nKɛ́ ohenilee tsirɛ bo ni ojo ajwamaŋbɔɔ naa foi lɛ, mɛɛ gbɛ nɔ obaaná he sɛɛ amrɔ nɛɛ kɛ wɔsɛɛ hu?\nSHISHITOO MLA: “Nyɛmli ahia ahãa nyɛhe, nyɛmusuŋ atsɔa nyɛ yɛ nyɛhe, nyɛkɛkea nyɛhe tswaa.”​—Efesobii 4:32.\nKɛ́ okɛ onyɛmi ko loo onaanyo ko eyakpaaa gbee yɛ sane ko he lɛ, mɛɛ gbɛ nɔ nakai shishitoo mla lɛ baanyɛ aye abua bo?\nKɛ́ ohenilee tsirɛ bo ni ojie mlihilɛ kɛ musuŋtsɔlɛ kpo lɛ, mɛɛ gbɛ nɔ obaaná he sɛɛ amrɔ nɛɛ kɛ wɔsɛɛ hu?\nSHISHITOO MLA: ‘Yehowa . . . nyɛɔ mɔ fɛɛ mɔ ni sumɔɔ yiwalɛ nifeemɔ.’​—Lala 11:5.\nMɛɛ gbɛ nɔ esa akɛ ohã nakai shishitoo mla lɛ akudɔ bo be ni ohalaa fims kɛ TV nɔ nifeemɔi ni obaakwɛ, kɛ vidio geems ni obaatswa?\nKɛ́ ohenilee tsirɛ bo ni okpoo hiɛtserɛjiemɔi ni yiwalɛ nifeemɔi yɔɔ mli lɛ, mɛɛ gbɛ nɔ obaaná he sɛɛ amrɔ nɛɛ kɛ wɔsɛɛ hu?\nSANE KO NI BA DIƐŊTSƐ: “Kulɛ, miyɛ nanemɛi komɛi ni sumɔɔ vidio geems ni yiwalɛ nifeemɔi yɔɔ mli, ni mi hu minyaa he waa. Shi mipapa kɛɛ mi akɛ mikatswa nakai vidio geems lɛ dɔŋŋ. No hewɔ lɛ, kɛ miyasara minanemɛi lɛ, dani mitswaa. Kɛ́ miba shĩa lɛ, mikɛɛ mɔ ko nɔ yɛ he. Kɛ́ miba shĩa lɛ, mifeɔ dioo kɛkɛ mipapa ebi mi akɛ; mɛni ji naagba lɛ? Mikɛɔ lɛ akɛ naagba ko kwraa bɛ. Gbi ko lɛ, mikane Lala 11:5 lɛ ni mina akɛ nɔ ni mifeɔ lɛ ehiii, no hewɔ lɛ, edɔ mi waa. Miyɔse akɛ esa akɛ makpa nakai vidio geems lɛ tswaa. Be nɛɛ mli lɛ, minyɛ mikpa tswaa. Be ni minaanyo ko na akɛ mikpa vidio geems ni yiwalɛ nifeemɔ yɔɔ mli lɛ tswaa lɛ, lɛ hu ekpa tswaa.”​—Jeremy.\nKɛhã he susumɔ: Mɛɛ be Jeremy henilee lɛ bɔi nitsumɔ jogbaŋŋ, ni mɛɛ be ekɛ nɔ ni ehenilee lɛ kɛɔ lɛ lɛ tsu nii? Mɛni okaseɔ yɛ Jeremy sane lɛ mli?\nSane lɛ nɔŋŋ ji akɛ: Ohenilee hãa anaa mɔ tuuntu ni oji kɛ osusumɔ. Te ohenilee hãa anaa bo tɛŋŋ?\n“Kɛ́ wɔhenilee le ekpakpa kɛ efɔŋ mlikpamɔ po lɛ, no etsɔɔ doo akɛ wɔbaafee nɔ ni ja. Kɛ́ kɔmpase ko miitsu nii jogbaŋŋ ni eetsɔ he ni esa akɛ oya lɛ, fɛɛ sɛɛ lɛ, esa akɛ bo okpɛ yiŋ akɛ obaanyiɛ nɔ ni etsɔɔ lɛ sɛɛ.”​—Alexis.\n“Henilee jeee afabaŋ ko ni foɔ ohe. Moŋ lɛ, eji gbɛ ni tsɔɔ bo he ni esa akɛ oya. Ohenilee tamɔ jeŋba he kadimɔ nɔ ko ni bɔɔ bo kɔkɔ yɛ osharai ni obaanyɛ okɛkpe lɛ ahe.”​—Lionel.\n“Mikase akɛ esaaa akɛ mahã mɔ ko adamɔ ehenilee nɔ ekpɛ yiŋ ehã mi. Mitsɔse mihenilee, no hewɔ lɛ, kɛ́ miyiŋ etɛ̃ɛɛ mi yɛ nɔ ko he lɛ, belɛ, yiŋtoo kpakpa hewɔ efeɔ nakai. No hewɔ lɛ, esaaa akɛ mitsakeɔ yiŋ ni mikpɛ lɛ akɛni miitao ni ekɛ mɔ ko nɔ akpa gbee lɛ kɛkɛ hewɔ.”​—Isabella.\nEmli otii: Mɛni esa akɛ mafee kɛtsɔse mihenilee?\nOkɛ Biblia mli shishitoo mlai ni nɔ kwɔlɔ lɛ atsu nii. Biblia lɛ jɛ Nyɔŋmɔ, mɔ ni bɔ wɔ ni le nɔ ni hi fe fɛɛ kɛhã wɔ lɛ, ŋɔɔ.\nOkɛ ohenilee ato Biblia mli shishitoo mlai lɛ ahe. Mɛɛ nibii esa akɛ ofee koni osusu nii ahe tamɔ bɔ ni Nyɔŋmɔ susuɔ nii ahe lɛ?\nHii shi yɛ Biblia mli shishitoo mlai lɛ anaa. Hã Biblia mli shishitoo mlai akudɔ bɔ ni okpɛɔ oyiŋ ohãa daa gbi.\nKɛmaje Mɔ Ko Kɛmaje Mɔ Ko Mɛni Esa Akɛ Mafee Kɛtsɔse Mihenilee?\nijwyp yitso 99